जानकारी नहीं दी, आज काली पट्टी लगा कर जताएंगे विरोध
दुर्ग|जिला पंचायत सदस्य जयंत देशमुख ने कलेक्टर को सामान्य सभा बैठक में काली पट्टी लगाकर विरोध करने की जानकारी दी है। उन्होंने कहा कि जिला पंचायत में अध्यक्ष माया बेलचंदन व सीईओ आरके खुटे से कार्रवाई की जानकारी मांगी जाती है, लेकिन वे उपलब्ध नहीं कराते हैं। यह सीधे तौर पर एक जनप्रतिनिधि के अधिकारों का हनन है। इसे लेकर वे सामान्य सभा में काली पट्टी लगाकर विरोध दर्ज कराएंगे। इधर जिला पंचायत सदस्य राकेश ठाकुर ने भी सामान्य सभा कार्रवाई का विरोध किया है। उन्होंने सामान्य सभा में विरोध करने की बात कही। बैठक 7 मार्च को दोपहर 12 बजे होगी।
hin_Deva hin_Deva